Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 170/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»La Mancha«

PDO-ES-A0045-AM04

Meddelelsesdato: 27.1.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Omdefinering af de organoleptiske kendetegn

BESKRIVELSE

Der er foretaget følgende ændringer af den organoleptiske beskrivelse:

For tør og ung rosévin: Farven »rødlig« ændres til »laksefarvet«, og »frugtagtige eller blomsteragtige« aromaer ændres til »primære« aromaer.

For traditionel tør rosévin: Farven »rødlig« ændres til »laksefarvet«, og »primære« aromaer ændres til »rene« aromaer.

For traditionel tør rødvin: »Frugtagtige med primære aromaer« ændres til »rene«.

For perlevin: »Frugtagtige« aromaer ændres til »primære« aromaer, og »med en frugtagtig eftersmag« udgår.

For mousserende kvalitetsvin: »Frugtagtige« aromaer ændres til »kraftige« aromaer.

Punkt 2.2.1.iv, 2.2.2.v og vii, 2.2.7 og 2.2.8 i produktspecifikationen og punkt 4 i enhedsdokumentet ændres.

Der er tale om standardændringer, eftersom de organoleptiske egenskaber ændres, så de bedre kan vurderes ved en sensorisk analyse, og eftersom de ikke medfører en ændring af produktet. Produktet bevarer de egenskaber og den profil, der er beskrevet i afsnittet om tilknytningen, og som skyldes samspillet mellem naturlige og menneskelige faktorer. Denne ændring betragtes derfor ikke som en af de typer ændringer, der er omhandlet i artikel 14, stk. 1, i delegerede forordning (EU) 2019/33.

BEGRUNDELSE

Ændringen for de unge rosévine skyldes farven og de aktuelle tendenser inden for fremstilling af sådanne vine på markedet. Den skyldes ligeledes aromaen, eftersom det er blevet konstateret, at der kan være unge rosévine med strejf af urteagtige eller andre primære aromaer, som ikke var medtaget i den tidligere ordlyd, og som ikke berører denne vintypes egenskaber.

Ændringen for de traditionelle tørre rødvine og rosévine skyldes deres lagring på fad eller i beholdere, som betyder, at den organoleptiske beskrivelse skal omdefineres, da sådanne vine ikke har primære og frugtagtige aromaer. Hvad rosévinens farve angår, skyldes ændringen den ovennævnte årsag.

Det er ligeledes nødvendigt at omdefinere den organoleptiske beskrivelse af perlevin og mousserende vin fra flere sorter, eftersom de på duftstadiet ikke har frugtagtige aromaer, men snarere blomsteragtige aromaer eller andre aromaer.

2. Tilføjelse af en ny emballagetype

BESKRIVELSE

Der medtages en ny emballagetype for vine med den beskyttede oprindelsesbetegnelse »La Mancha«. I henhold til den relevante lovgivning er det tilladt at anvende fødevareegnede dåser på 18-40 cl til unge rødvine, rosévine og hvidvine.

Ordet »flasker« ændres til »emballage« for at rette en fejl. I det afsnit, der omhandler lukningstyper, er der nu medtaget en undtagelse for dåser og papvin (»bag in box«).

Denne ændring berører punkt 8 i produktspecifikationen, men ikke enhedsdokumentet.

Denne ændring er en standardændring, da den ikke falder ind under en af de kategorier, der er omhandlet i artikel 14, stk. 1, i delegerede forordning (EU) 2019/33.

BEGRUNDELSE

Formålet er at udvide emballagesortimentet for vine med den beskyttede oprindelsesbetegnelse »La Mancha«, da de aktuelle markedstendenser viser en voksende efterspørgsel efter denne type emballage. Desuden har denne vintypes emballage ingen indflydelse på vinens egenskaber.

De to andre ændringer er rettelser af teksten.

ENHEDSDOKUMENT

1. Produktets betegnelse

La Mancha

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

8. Perlevin

4. Beskrivelse af vinen/vinene

1. Hvidvin og rosévin, unge og traditionelle vine samt »egetræslagrede« hvidvine

KORTFATTET TEKSTBESKRIVELSE

Lavt alkoholindhold. Hvidvinene bevæger sig i farven fra grønlig til gul, men ikke helt gylden. De er kraftige og frugtagtige med primære aromaer, let syrlige og afbalancerede.

Hvis de har været lagret på fade, er deres farve gul til gylden eller strågul med ristede noter på en baggrund af vanilje og lange frugtagtige egetræsnoter.

Rosévinenes farve varierer fra rosa til laksefarvet, med kraftige og primære aromaer. De er let syrlige og afbalancerede og har en frugtagtig smag.

Fadlagrede vine har aromaer og en eftersmag, der bærer præg af fadet.

* Maksimalt indhold af flygtige syrer [syreindhold] i unge vine: 8,33 meq/l.

* Maksimalt indhold af sulfitter: 190 mg/l, hvor sukker ≥ 5 g/l (undtagen »egetræslagrede« vine).

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4 gram pr. liter udtrykt i vinsyre Maksimalt indhold af flygtige syrer (i meq/l) 10 Maksimalt totalt svovldioxidindhold (i mg/l) 140

2. Unge og traditionelle rødvine og »egetræslagrede« rødvine

KORTFATTET TEKSTBESKRIVELSE

Vinene er purpurrøde til granatæblefarvede, kraftige, frugtagtige og med primære aromaer. Smagen er tanninsk med et afbalanceret alkoholindhold/syreindhold og lang og frugtagtig. De vine, der er lagret på fad, varierer fra granatæblefarvet til rubinrød. De er kraftige, frugtagtige med primære aromaer og vaniljearoma. I munden er de lange og afbalancerede med spor af vanilje. Med yderligere lagring kan vinene få terrakottatoner eller orange toner. De er lange og honningagtige. I munden er de glatte, harmoniske, runde og strukturerede. I fadgærede vine giver fadet aromaer og eftersmag.

* Maksimalt indhold af flygtige syrer [syreindhold] i unge vine: 8,33 meq/l.

* Maksimalt indhold af sulfitter: 180 mg/l, hvor sukker ≥ 5 g/l (undtagen »egetræslagrede« vine).

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11,5 Minimalt totalt syreindhold 4 gram pr. liter udtrykt i vinsyre Maksimalt indhold af flygtige syrer (i meq/l) 10 Maksimalt totalt svovldioxidindhold (i mg/l) 130

3. Naturligt sød traditionel vin

KORTFATTET TEKSTBESKRIVELSE

Som tørheden [sic] i hvidvinene og fra granatrød til gyldenbrun i rødvinene. Stærkt aromatisk med præg af frugt og/eller syltetøj, afbalanceret og fyldig.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 13 Minimalt totalt syreindhold 4 gram pr. liter udtrykt i vinsyre Maksimalt indhold af flygtige syrer (i meq/l) 20 Maksimalt totalt svovldioxidindhold (i mg/l) 250

4. Hvidvin og rødvin kaldet »crianza«, »reserva« og »gran reserva«

KORTFATTET TEKSTBESKRIVELSE

Hvidvinene varierer fra strågul til gylden med forskellig intensitet afhængigt af alder. Træagtige og ristede aromaer. Afbalanceret. Rødvinene varierer fra granatrød til terrakotta afhængigt af alder. Med alderen går aromaerne fra frugtagtig til træagtig og/eller ristet. I munden er de afbalancerede og fyldige.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

** Det minimale virkelige alkoholindhold udtrykt i volumen er fastsat i produktspecifikationen, afhængigt af om der er tale om hvidvin eller rødvin.

*** Nedre grænser for indhold af flygtige syrer afhængigt af lagringsniveau og -længde.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4 gram pr. liter udtrykt i vinsyre Maksimalt indhold af flygtige syrer (i meq/l) 20 Maksimalt totalt svovldioxidindhold (i mg/l) 150

5. Mousserende kvalitetsvin

KORTFATTET TEKSTBESKRIVELSE

De mousserende hvidvine har forskellige nuancer fra bleg til gylden og lys, mens nuancerne i rosévinene er lyserøde. Boblerne er små og vedvarende. Aromaerne er rene og frugtagtige. Smagen er bred og afbalanceret.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4 gram pr. liter udtrykt i vinsyre Maksimalt indhold af flygtige syrer (i meq/l) 11,66 Maksimalt totalt svovldioxidindhold (i mg/l)

6. Perlevin

KORTFATTET TEKSTBESKRIVELSE

Perlevine kan være hvidvine med forskellige gule toner, rosévine med forskellige nuancer af lyserød og rødvine med en purpurrød farve. I næsen har hvidvinene primære aromaer, mens rosévinene og rødvinene har intense aromaer, der minder om røde frugter. De er brede og afbalancerede vine med fremtrædende kuldioxid.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4 gram pr. liter udtrykt i vinsyre Maksimalt indhold af flygtige syrer (i meq/l) 10 Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

1. Væsentlig ønologisk fremgangsmåde

Hvidvine, rosévine og rødvine, der er omfattet [af denne BOB], må udelukkende fremstilles af de tilladte sorter. Det er ikke tilladt at blande hvidvins- og rødvinssorter.

Den maksimale omregningssats er 74 liter vin pr. 100 kg høstede druer.

Hvid- og rosévinene fremstilles ved at knuse klaserne og tappe mosten enten statisk eller dynamisk. De kan udblødes på forhånd for at trække aromaer og farve ud, og de skal gæres ved en temperatur på højst 22 °C.

Rødvinene skal gæres med skallerne i mindst tre dage ved en temperatur på højst 28 °C.

5.2. Maksimale udbytter

1. Vindyrkningsarealer beskåret efter gobeletmetoden

10 000 kg druer pr. hektar

2. Vindyrkningsarealer beskåret efter gobeletmetoden

74 hl pr. hektar

3. Vindyrkningsarealer beskåret efter espaliermetoden

13 000 kg druer pr. hektar

4. Vindyrkningsarealer beskåret efter espaliermetoden

96,2 hl pr. hektar

6. Afgrænset geografisk område

La Mancha er en naturlig og historisk region i den selvstyrende region Castilla-La Mancha i det centrale Spanien. Den dækker den nordlige del af provinsen Albacete, den sydlige og sydvestlige del af Ciudad Real, den østlige del af Toledo og den sydvestlige del af provinsen Cuenca.

7. Primær(e) druesort(er)

AIRÉN

BOBAL

CABERNET SAUVIGNON

GARNACHA TINTA

MACABEO — VIURA

SYRAH

TEMPRANILLO — CENCIBEL

VERDEJO

8. Tilknytning til det geografiske område

8.1. Vin

La Mancha-slettens jord er sammensat af aflejringer af miocæn kalksten, mergel og sand, der giver jorden en brun eller rødbrun farve. De mange kalkholdige jorder i La Mancha gør området velegnet til fremstilling af fyldige rødvine, der er egnet til lagring, mens den sandede kalksten giver vinen en behagelig styrke.

Manglen på nedbør (300-350 mm om året) og den høje eksponering for sollys (3 000 soltimer) giver stærkt farvede vine med en klart øget aromatisk intensitet.

Det gennemsnitlige vinudbytte er lavt, hvilket også bidrager til at give vinene en fremragende balance.

8.2. Perlevin

Det ekstreme fastlandsklima, den rødbrune jords sammensætning og de høje temperaturer skaber frugtagtige aromaer og toner i perlevinene. De vine, der er beskrevet i vinafsnittet, anvendes til fremstilling af disse vine. Indholdet af dette afsnit gælder derfor også for disse vine.

8.3. Mousserende kvalitetsvin

Det geografiske miljø gør det muligt at dyrke de sorter, der er fastsat i produktspecifikationen, hvilket giver vinene bredde og balance. På samme måde giver den manglende nedbør og de mange timers sollys et naturligt alkoholindhold, der gør det muligt at fremstille vine med det fastsatte alkoholindhold. Til fremstilling af mousserende vin anvendes de vine, der er nævnt i afsnittet om vin, som basisvin. Indholdet af dette afsnit gælder derfor også for mousserende vine.

9. Andre vigtige betingelser (emballering, mærkning og andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

For at der kan angives en bestemt enkelt druesort, skal mindst 85 % af de anvendte druer være af denne sort, hvilket skal anføres i vinbrugets fortegnelse.

De mousserende kvalitetsvine, der er omfattet af den beskyttede oprindelsesbetegnelse »La Mancha«, kan på mærkningen anvende angivelserne »Premium« og »Reserva«.

Link til produktspecifikationen

http://pagina.jccm.es/agricul/paginas/comercial-industrial/consejos_new/pliegos/Mod_pliego_La-Mancha.pdf

(1) EUT L 9 af 11.1.2019, s. 2.